*Verden går ad Helved til !*

* *Går du med ?*

Vi gjorde vor verden fortræd. Tog mere end vi gav.

Vi lånte af de ufødte børn, og brugte al vor arv

Vi tænkte mere på os selv,

end på de andres ve og vel.

Men alle andre gør som os,

så derfor blir vi ved - til trods

for - alle ved , at det går galt

når alle vil ha, mer’ end alt

Vort fremsyn skuer ikke vidt

Kun til de udsigtsløse tider.

Til det vi ikke kan og vil,

og det vi ikke gider.

JEG vil så gerne gøre noget,

men alle andre skider på’ed,

så selvom jeg så gerne vil

går Verden rent ad Helved til.

Av ! Det gør ondt Min verden – lider

Vi ønsker alle bedre tider

Men den tid – den er gået

Hvor vi kunne håbe på’et.

For alle kræver ! – *Mer’ vil mer’,*

og ingen sparer – *Fler’ blir fler’*

Verden er ikke den samme som før

Hvor mon den ender ? Min Verden - den dør

Av! Den er gal med naturen

Arternes rigdom er mindre end før

Hvor er de vældige kæmper ?

Alt blir til småkravl – *De mægtige dør !*

Jeg vil se hvalernes blåst imod skyen.

Glæden ved flittige biers ståhej

Vandre i regnskove - høje som huse

Se elefanter og tunfisk i leg

Hvem er den skyldige - Hvem kan det være ?

Er det ”Vorherre” der ændrer sit værk?

Er det ”de andre” der blot vil ha mere?

Eller ”dig selv” , der er gået bersærk ?

Uanset årsag er verden af lave

Klokken er slået og enden er nær

Væk er den verden du kendte og brugte,

brugte for meget og brugte forkert

Kan vi få troen på FREMTID tilbage?

Drømmen om alt, ka’ bli’. bedre end nu ?

Er vi bevidst om de fejl som vi gjorde ?

Så bør vi ikke begå dem påny.

*Prøv på ,at ville ha’ mindre end mere*

*Prøv på , at længes mod det - der kan ”bære”*

*Prøv på, at dele lidt mere med flere*

Så kan din verden bestå og florere.

September 2019

Nonius Svinghage